PIELIKUMS

Salacgrīvas novada domes

18.12.2019. lēmumam Nr.522

(protokols Nr.16; 24.§)



**LATVIJAS REPUBLIKA**

**SALACGRĪVAS NOVADA DOME**

Reģ.Nr.90000059796, Smilšu ielā 9, Salacgrīvā, Salacgrīvas novadā, LV – 4033,

tālrunis sekretārei: 64 071 973; fakss: 64 071 993; *e*-pasts: dome@salacgriva.lv

Salacgrīvā, Salacgrīvas novadā

**APSTIPRINĀTS**

ar Salacgrīvas novada domes

2019.gada 18.decembra sēdes lēmumu Nr.522

(protokols Nr.16; 24.§)

**SALACGRĪVAS NOVADA ATKLĀTAIS ČEMPIONĀTS ŠAUTRIŅU MEŠANĀ**

**NOLIKUMS**

**Sacensību mērķis un uzdevums**

1. Sacensību mērķis ir noteikt labākos šautriņu metējus Salacgrīvas novadā un

Vidzemē, piesaistīt jaunus spēlētājus un organizēt darts kustību Salacgrīvas novadā

un Vidzemē.

1. Veicināt šautriņu mešanas spēlētāju meistarības izaugsmi.

**Sacensību norises vieta un laiks**

Sacensības notiks no 2020.gada janvāra – maija mēnešos Salacgrīvā, kafejnīcā – kebabnīcā “Kaste”, Viļņu ielā 2. Sacensību sākums plkst.19:30 (piektdienās).

**Organizatori**

Sacensības organizē sporta un atpūtas komplekss “Zvejnieku parks” sadarbībā ar Salacgrīvas novada domi. Sacensību galvenais tiesnesis: Mārīte Jankovska mob. 28626884, e-pasts marite.jankovska@salacgriva.lv.

**Sacensību izdevumi un dalības maksa**

Izdevumus, kas saistīti ar sacensību organizēšanu sedz no Salacgrīvas novada domes budžeta, tajā skaitā sacensību dalībnieku dalības maksām.

Dalības maksa katrā sacensību posmā 3 *euro* no dalībnieka, ko dalībnieks iemaksā sacensību dienā reģistrējoties sacensību posmam.

**Dalībnieki**

1. Sacensībās var piedalīties ikviens interesents bez vecuma, reģionālā un dzimuma ierobežojuma, kurš apguvis šautriņu spēles pamatus un ievēro sacensību noteikumus.
2. Sacensības iespējams uzsākt no jebkura sacensību posma, nav obligāti jāpiedalās visos posmos.
3. Dāmu un kungu sacensības notiek kopā, vienā grupā. Jaunieši arī startē pieaugušo grupā.
4. Dalībnieki ir arī sacensību tiesneši. Tiesnešiem spēles obligāti jātiesā pēc galvenā tiesneša norādījumiem.
5. Dalībnieki piedalās ar savām šautriņām, bet tiks piedāvātas arī organizatoru šautriņas.

**Pieteikšanās**

1. Reģistrēties sacensībām iespējams sacensību norises vietā norises dienā līdz plkst.19.15 vai iepriekš piesakot savu dalību telefoniski sacensību galvenajam tiesnesim.
2. Pieteikumā jānorāda vārds, uzvārds un kontakttelefons.

**Vērtēšana**

Salacgrīvas novada atklātais čempionāts šautriņu mešanā 2020.gada sezonā tiek organizēts 7 posmos, no kuriem ieskaitē tiek vērtēti 5 labāko posmu rezultāti no katru spēļu veidiem iegūto punktu izteiksmē. Sacensībās netiek noteikts atsevišķs vērtējums dāmu un kungu konkurencē.

**Punktu skaitīšana**

Sezonas kopvērtējumā: visu 7 spēļu labāko iegūto punktu summa, mīnus divu kārtu sliktākais rezultāts ( ja dalībnieks piedalījies visās kārtās ). Vienādi iegūto punktu gadījumā augstāku vietu ieņem dalībnieks, kurš ieguvis vairāk augstākas vietas atsevišķos posmos.

**Vieta Punkti**

**1. 12**

**2. 10**

**3. 8**

**4. 6**

**5. 5**

**6. 4**

**7. 3**

**8. 2**

**9. 1**

**Pārējām vietām 1 punkts**

**Turnīru izspēles kārtība**

Salacgrīvas novada atklātajā čempionātā sacensības notiek spēlē “501”. Spēle sākas ar 501 punktu (ar dubulto sākumu). Pirmais, kurš sasniedz 0, ir vinnējis

Par uzvarētu spēli dalībnieks saņem 1 punktu, par zaudētu 0 punktus.

Sacensību dalībnieki tiek izlozēti apakšgrupās. Ja apakšgrupās diviem vai vairākiem dalībniekiem ir vienāds punktu skaits, tad

skatās:

1. Kopējo legu attiecību;

2. Savstarpējās spēles (kurš dalībnieks ieguvis vairāk punktus savstarpējā spēlē);

3. Papildspēle “301” līdz 2 uzvarētiem legiem.

Katrā kārtā no apakšgrupām neizkļuvušie dalībnieki, izspēlē „Gandarījuma turnīru”, bet izslēgšanas spēlēs zaudējušie dalībnieki izspēlē papildus savstarpējās spēles, lai noteiktu izcīnīto vietu kārtā.

Spēlētājiem uz spēli jāierodas 5 minūšu laikā, pretējā gadījumā tiek ieskaitīts zaudējums, kā arī jāpiedalās spēļu tiesāšanā.

Galvenais tiesnesis ir tiesīgs lemt par spēlētāja diskvalifikāciju, ja tie nepiedalās tiesāšanā, izturas necienīgi pret pārējiem sacensību dalībniekiem, lamājās vai ir stiprā alkohola vai citu apreibinošo vielu iespaidā.

Galvenais tiesnesis ir tiesīgs mainīt sacensību nolikumu, atkarībā no pieteikušos dalībnieku skaita.

 Kārtu datumi tiks paziņoti laika gaitā. Sekojiet informācijai!

**Apbalvošana**

Katra posma 1.- 3.vietas ieguvēji saņems pārsteiguma balvas.

Kopvērtējuma 1.- 3.vietas ieguvēji tiek apbalvoti ar kausiem un piemiņas balvām. Iespējamas specbalvas.

**Informācija**

Papildus informācija par izmaiņām sacensību norises kārtībā, vai izmaiņām sacensību kalendārā, kā arī visi rezultāti tiks ievietoti mājas lapā [www.salacgriva.lv](http://www.salacgriva.lv) un [www.zvejniekuparks.lv](http://www.zvejniekuparks.lv)

Salacgrīvas novada domes

priekšsēdētājs Dagnis Straubergs